b"\n_START_ARTICLE_\nCrescencio Cu\xc3\xa9llar Tainta\n_START_SECTION_\nTraject\xc3\xb2ria\n_START_PARAGRAPH_\nFormat al planter de l'Athletic Club, tan sols va jugar un encontre amb el primer equip, contra l'Sporting de Gij\xc3\xb3n la temporada 90/91. Despr\xc3\xa9s va retornar al filial i a l'estiu de 1992 va marxar a la SD Eibar, on va quallar dues bones temporades._NEWLINE_La temporada 94/95 recala al CP M\xc3\xa9rida, amb qui aconsegueix l'ascens a Primera. Per\xc3\xb2, de nou a la m\xc3\xa0xima categoria, Cu\xc3\xa9llar tan sols disputa 3 partits amb els extremenys, abans d'acabar la temporada 95/96 al CD Toledo. Al conjunt toled\xc3\xa0 roman eixe any i el seg\xc3\xbcent, tot alternant la titularitat amb la supl\xc3\xa8ncia. La 97/98 la juga al CD Legan\xc3\xa9s i la 98/99 retorna a la SD Eibar._NEWLINE_Posteriorment militaria a la Segona B amb l'H\xc3\xa8rcules CF (00/01) i Burgos CF (2001). El davanter navarr\xc3\xa8s jugaria en equips de divisions inferiors, com el Mungia, l'Azkoyen i el Santurtzi, abans de retirar-se el 2003."